
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 59 

11 Μαρτίου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

33. Καθιέρωση της 18ης Οκτωβρίου ως ημέρας αρ¬ 

γίας για τη δημοτική ενότητα Αλεξάνδρειας του 
Δήμου Αλεξάνδρειας Νομού Ημαθίας. 1 

34. Αναγνώριση του αυτοτελούς οικισμού «Χαλκού- 

τσιον» του Δήμου Ωρωπού ως Δημοτικής Κοινό¬ 
τητας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 33 
Καθιέρωση της 18ης Οκτωβρίου ως ημέρας αργίας για 
τη δημοτική ενότητα Αλεξάνδρειας του Δήμου Αλε¬ 
ξάνδρειας Νομού Ημαθίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παραγράφου 10 του άρθρου 35 του 
Ν.3274/2004 «Οργάνωση και λειτουργία των Οργανισμών Το- 
πικής Αυτοδιοίκησης πρώτου και δεύτερου βαθμού» (Α' 195). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». (Α' 98). 

3. Τη διάταξη της παραγράφου 2 του άρθρου 2 του 
π.δ. 65/2011 «Διάσπαση του Υπουργείου Εσωτερικών, 
Αποκέντρωσης και Ηλεκτρονικής Διακυβέρνησης στα 
Υπουργεία α) Εσωτερικών και β) Διοικητικής Μεταρρύθ¬ 
μισης και Ηλεκτρονικής Διακυβέρνησης, συγχώνευση 
των Υπουργείων Οικονομίας, Ανταγωνιστικότητας και 
Ναυτιλίας και Θαλασσίων Υποθέσεων, Νήσων και Αλιεί¬ 
ας στο Υπουργείο Ανάπτυξης, Ανταγωνιστικότητας και 
Ναυτιλίας και μεταφορά στον Πρωθυπουργό των Γενι¬ 
κών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευ¬ 
μάτων της Γ ενικής Γ ραμματείας Νέας Γ ενιάς» (Α' 147). 

4. Τις διατάξεις του π.δ. 85/2012 «Ιδρυση και μετονομασία 
Υπουργείων, μεταφορά και κατάργηση υπηρεσιών» (Α' 141). 


5. Τις διατάξεις του π.δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 141). 

6. Τις διατάξεις του π.δ. 119/2013 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (Α' 153). 

7. Τη με αριθμό Υ48/2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταΐκούρα» (Β' 2105). 

8. Τη με αριθμό οικ.22365/97/5.7.2013 κοινή απόφαση 
του Πρωθυπουργού και του Υπουργού Εργασίας, Κοινω¬ 
νικής Ασφάλισης και Πρόνοιας «Καθορισμός αρμοδιοτή¬ 
των του Υφυπουργού Εργασίας, Κοινωνικής Ασφάλισης 
και Πρόνοιας Βασιλείου Κεγκέρογλου» (Β' 1667). 

9. Το γεγονός ότι από τις διατάξεις του παρόντος 
διατάγματος προκαλείται επί του τακτικού προϋπολο¬ 
γισμού και επί του προϋπολογισμού του Δήμου Αλεξάν¬ 
δρειας και των λοιπών ν.π.δ.δ. και ν.π.ι,δ. που επιχορη¬ 
γούνται από τον κρατικό προϋπολογισμό, ενδεχόμενη 
ετήσια δαπάνη από τυχόν απασχόληση κατά την 18η 
Οκτωβρίου, ημέρα αργίας για τη δημοτική ενότητα Αλε¬ 
ξάνδρειας του Δήμου Αλεξάνδρειας, προσωπικού δημο¬ 
σίων υπηρεσιών και υπηρεσιών του Δήμου Αλεξάνδρει¬ 
ας και λοιπών ν.π.δ.δ. και ν.π.ι.δ. που λειτουργούν στη 
δημοτική ενότητα αυτή, βάσει νόμου, όλες τις ημέρες 
του μήνα ή σε δωδεκάωρη ή εικοσιτετράωρη βάση και 
την ως εκ τούτου καταβολή της προβλεπόμενης για τις 
εξαιρέσιμες ημέρες σχετικής αποζημίωσης. 

Η δαπάνη εκ της αιτίας αυτής εξαρτάται από πραγ¬ 
ματικά γεγονότα και από την έκδοση υπουργικής από¬ 
φασης ή απόφασης του οικείου Δ.Σ. κατά περίπτωση. 
Η εν λόγω δαπάνη, εφόσον συντελεστεί, θα επιβαρύνει 
τους προϋπολογισμούς των οικείων Υπουργείων, του 
Δήμου Αλεξάνδρειας και λοιπών νομικών προσώπων 
δημοσίου ή ιδιωτικού δικαίου, κατά περίπτωση. 

10. Τις Δ 195/2013 και Δ 322/2013 γνωμοδοτήσεις του 
Συμβουλίου της Επικράτειας, με πρόταση του Υπουργού 
Εσωτερικών, του Αναπληρωτή Υπουργού Οικονομικών 
και του Υφυπουργού Εργασίας, Κοινωνικής Ασφάλισης 
και Πρόνοιας, αποφασίζουμε: 

Άρθρο 1 

Καθιερώνουμε την 18η Οκτωβρίου, επέτειο της απε¬ 
λευθέρωσης της Αλεξάνδρειας νομού Ημαθίας από τον 
τουρκικό ζυγό το έτος 1912, ως ημέρα αργίας για τη δη¬ 
μοτική ενότητα Αλεξάνδρειας του Δήμου Αλεξάνδρειας 
νομού Ημαθίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 2 

Το παρόν διάταγμα ισχύει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 26 Φεβρουάριου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 

ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 34 
Αναγνώριση του αυτοτελούς οικισμού «Χαλκούτσιον» 
του Δήμου Ωρωπού ως Δημοτικής Κοινότητας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 283 παρ. 6 του Ν. 
3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (Α' 87). 

2. Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 119). 


3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του Π.Δ. 63/2005 (Α' 98). 

4. Την αρ. 308/2012 ομόφωνη απόφαση του Δημοτι¬ 
κού Συμβουλίου Ωρωπού με την οποία εκφράζεται η 
σύμφωνη γνώμη του για την αναγνώριση του οικισμού 
Χαλκουτσίου ως Δημοτικής Κοινότητας. 

5. Την αρ. 2891/15.03.2013 απόφαση της Ελληνικής 
Στατιστικής Αρχής (ΦΕΚ Β' 630) «Αποτελέσματα της 
Απογραφής Πληθυσμού - Κατοικιών 2011 που αφορούν 
στον Ωθ ΡαοΙο Πληθυσμό της Χώρας». 

6. Το γεγονός, ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Ωρω¬ 
πού. 

7. Την υπ’ αριθμ. 27/2014 γνωμοδότηση του Συμβου¬ 
λίου της Επικράτειας, με πρόταση του Υπουργού Εσω¬ 
τερικών, αποφασίζουμε: 

Αρθρο μόνο 

Αναγνωρίζουμε τον αυτοτελή οικισμό «Χαλκούτσιον» 
της Δημοτικής Κοινότητας Σκάλας Ωρωπού του Δήμου 
Ωρωπού ως Δημοτική Κοινότητα. 

Στον Υπουργό Εσωτερικών αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 5 Μαρτίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

